फोंडेंः उसगांवच्या मांस प्रकल्पा मुखार रस्त्याचेर बेळगांवच्यान मडगांवां गोरवांचें मांस येरादारी करपी टेंपो लवंडलो. अपघाता वेळार रस्त्या वयल्यान वचपी स्कुटर चालकान टेंपो रस्त्याचेर लवंडटा तें पळोवन स्कुटर कुशीक उडोवन उडी मारिल्ल्यान बरे भशेन वाटावलो.
 मेळिल्ले म्हायती प्रमाण शुक्रारा बेळगांवच्यान मडगांवां वचपी केए बी 5497 नंबराचो टेंपो टायर फुटिल्ल्यान रस्त्यार लवंडलो. टेंपोंतल्यान गोरवाच्या मांसाची येरादारी करताले. अपघाताची म्हायती मेळटाच फोंडें पुलिसांनी घडणुकेचे सुवातेर वचून अपघाताचो पंचनामो केलो.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 